På 1700-tallet ble det anlagt en havn i Kastrup til frakt av kalksten fra Saltholm til Jacob Fortlings fajansefabrikk Kastrup Værk. I tilknytning til havnen oppsto et industrikompleks som foruten stentøy også produserte tegl m.m. I 1847 tilkom også Kastrup Glasværk, anlagt av grev C. C. S. Danneskjold-Samsøe, og som produserte glass frem til 1979. I 1884 fikk Kastrup sin egen kirke i historistisk stil, tegnet av arkitekten Henrik Philip Schmidt.